മുള, ഈറ്റ വിഭവങ്ങളുടെ പങ്കാളിത്ത ഭൂപട നിര്മ്മാണം ചാലക്കുടി: അതിരപ്പിള്ളി പഞ്ചായത്ത് വനമേഖലയിലെ മുള, ഈറ്റ വിഭവങ്ങളുടെ പങ്കാളിത്ത ഭൂപട നിര്മാണം അടിച്ചില് തൊട്ടി ആദിവാസി കോളനിയില് നടന്നു. പഞ്ചായത്ത് പ്രസിഡന്റ് കെ.കെ റിജേഷ് ഉദ്ഘാടനം ചെയ്തു. ഊരുമൂപ്പന് പേരുമള് അദ്ധ്യക്ഷനായി. ഗവേഷകനായ ഡോ.കെ.എച്ച് അമിതാ ബച്ചന്റെ നേതത്വത്തില് യു.എന്.ഡി.പിയും ഹരിത കേരള മിഷനും ചേര്ന്ന് നടപ്പാക്കുന്ന ഹൈറേഞ്ച് മൗണ്ടന് ലാന്റ് സ്കേപ്പ് പദ്ധതിക്ക് കീഴിലാണ് പഠനം. വയനാട് ഉറവ്, ഹോണ്ബില് ഫൗണ്ടേഷന് എന്നിവ സംയുക്തമായാണ് ഭൂപട നിര്മാണം നടത്തുന്നത്. പഞ്ചായത്തിലെ അടിച്ചില്ത്തൊട്ടി, പെരുമ്ബാറ, വാച്ചുമരം, വാഴച്ചാല് ആദിവാസി ഊരുകളില് രണ്ട് ദിവസങ്ങളിലായി വിഭവ ഭൂപടം തയ്യാറാക്കും. വാഴച്ചാല് വനമേഖലയില് പഠന ഉദ്ഘാടനം ഡി. എഫ്.ഒ ആര്. ലക്ഷ്മി പെരുമ്ബാറ കാടര് ഗ്രാമസഭയില് നിര്വഹിച്ചു. കോട്ടയം എം.ജി യൂണിവേഴ്സിറ്റി എന്.എസ്.എസ്, അസ്മാബി കോളേജ് എന്നിവിടങ്ങളില് നിന്നുള്ള വിദ്യാര്ത്ഥികളാണ് പഠനസംഘത്തിലുള്ളത്.